**Krajský výbor Zväzu československej požiarnej ochrany v Nitre 1951 - 1956**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **Obsah** | **Názov kódu v SJ** |
| 3.1.1. | Reference code | SK\_1550\_7633 | Referenčný kód |
| 3.1.2. | Title | Krajský výbor Zväzu československej požiarnej ochrany v Nitre | Názov jednotky opisu |
| 3.1.3. | Date(s) | 1951 – 1956  | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 1,130 bm (5 škatúľ spisov, 6 fasciklov spisov) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Krajský výbor Zväzu československej požiarnej ochrany v Nitre | Názov pôvodcu |
| 3.2.2. | Administrative history | Predchodcom pôvodcu bola **Krajská hasičská jednota v Nitre**, ktorá bola založená v roku 1949 v rámci Povereníctva vnútra s teritoriálnou kompetenciou na území novozriadeného Nitrianskeho kraja. Jej činnosť riadil z Nitry krajský veliteľ, technický dozorca a tajomník, ktorí sa pravidelne stretávali s okresnými veliteľmi z Nitrianskeho kraja na poradách o dôležitých otázkach protipožiarnej a civilnej ochrany. Zákon č. 62/1950 Zb. zo 17. mája 1950 o protipožiarnej ochrane stanovil ako náplň činnosti zdolávanie požiarov a následkov iných živelných pohrôm pri ohrození ľudských životov, národného a súkromného majetku. Reorganizácia podľa nového zákona a tiež podľa vládneho nariadenia č. 135/1950 Zb. o organizácii ochrany pred požiarmi a inými živelnými pohromami sa v Krajskej hasičskej jednote v Nitre uskutočnila zmenou názvu na **Krajský výbor Československého zväzu hasičstva (KV ČSZH) v Nitre**. Podľa nového organizačného poriadku, schváleného ministerstvom vnútra z 22. februára 1951 krajské výbory zväzu tvorili celoštátnu organizáciu so sídlom v Prahe. KV ČSZH v Nitre mal tieto orgány: 1. Krajská konferencia; 2. Krajský výbor; 3. Predsedníctvo krajského výboru; 4. Krajská revízna komisia. Krajská konferencia bola najvyšším orgánom KV ČSZH v Nitre a konala sa dvojročne, za účasti delegátov zvolených na okresných konferenciách. Krajská konferencia volila nový výbor, ktorý riadil činnosť v období medzi dvoma krajskými konferenciami. Samotný krajský výbor sa skladal z predsedu, dvadsiatich zvolených členov a náhradníkov, z predsedu krajskej revíznej komisie a z krajského tajomníka. Schádzal sa štvrťročne a podával pravidelné správy o svojej činnosti ústrednému orgánu ČSZH pre Slovensko so sídlom v Bratislave. Predsedníctvo krajského výboru bolo výkonným orgánom riadiacim bežné práce zväzu v kraji. Skladalo sa z predsedu, podpredsedu a volených členov, ktorí sa schádzali najmenej raz za mesiac. Predseda krajského výboru zastupoval organizáciu na slovenskom ústredí Československého zväzu hasičstva v Bratislave. Krajská revízna komisia kontrolovala majetok KV ČSZH v Nitre a dohliadala na činnosť revíznych komisií v okresoch. Bola trojčlenná a zodpovedala sa krajskej konferencii a ústrednej revíznej komisii. Podľa novej organizačnej štruktúry sa v roku 1951 zlúčili všetky hasičské spolky v okresoch do KV ČSZH v Nitre so značným materiálno-technickým zabezpečením zo strany štátu. KV ČSZH v Nitre vykonával dozor nad protipožiarnou ochranou v okresoch: Bánovce nad Bebravou, Hlohovec, Hurbanovo, Komárno, Levice, Nitra, Nové Zámky, Partizánske, Prievidza, Šaľa, Štúrovo, Šurany, Topoľčany, Vráble, Zlaté Moravce a Želiezovce. V roku 1953 bol prijatý zákon č. 35/1953 Zb. o štátnom požiarnom dozore a požiarnej ochrane, resp. vládne nariadenie č. 95/1953 Zb. o organizácii štátneho požiarneho dozoru a požiarnej ochrany. Okrem zamerania na prevenciu požiarov rozšírením masovej spolupráce s obyvateľstvom priniesli nové normy i zmenu názvu dobrovoľného hasičstva na **Československý zväz požiarnej ochrany**. Takto vznikol aj **Krajský výbor Zväzu Československej požiarnej ochrany (KV ZČSPO) v Nitre**, ktorý riadil okresné výbory v kraji a sám sa zodpovedal Slovenskému ústrediu Československého zväzu požiarnej ochrany v Bratislave. Krajský výbor Československého zväzu požiarnej ochrany v Nitre ukončil svoju činnosť súčasne s likvidáciou Nitrianskeho kraja v roku 1960.  | Dejiny správy pôvodcu |
| 3.2.3. | Archival history | Nie sú žiadne informácie o spôsobe vedenia registratúry pôvodcom. | Dejiny archívneho fondu |
| 3.2.4. | Immediate source of acquisition or transfer | Archívny fond bol prevzatý do vtedajšej nitrianskej pobočky Štátneho archívu v Bratislave 10. októbra 1961 pod prírastkovým číslom 2828. Ďalší prírastok sa eviduje z 11. apríla 1964 pod prírastkovým číslom 84329. V roku 1977 sa pristúpilo k jeho sprístupneniu.  | Spôsoby získavania archívnych prírastkov |
| 3.3.1. | Scope and contents | Archívny fond pozostáva zo spisového materiálu uloženého do 5 škatúľ a ďalších 6 samostatných fasciklov s časovým rozsahom od roku 1951 do roku 1956, čo sa však nezhoduje s celkovým časovým rozsahom pôsobenia pôvodcu. Archívny fond možno využiť ku štúdiu organizácie práce a činnosti KV ČSZH v Nitre v jednotlivých obciach a okresoch bývalého Nitrianskeho kraja, problematiky prípravy a priebehu miestnych, okresných a krajských konferencií, organizovania a priebehu rôznych súťaží a pomoci pri požiaroch, vytváraní domových požiarnych hliadok v jednotlivých okresoch. | Obsah a rozsah archívneho fondu |
| 3.3.2. | Appraisal, destruction and scheduling information | Nie sú žiadne informácie. | Vyraďovanie a hodnotenie  |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Archívny fond bol usporiadaný a sprístupnený v roku 1977. Spôsob jeho usporiadania je chronologicko-numerický. Inventárnou jednotkou v rámci archívneho fondu je ročník spisov uložených podľa čísiel. Signatúra pozostáva zo skratky názvu pôvodcu medzi rokmi 1951 a 1956 ročníka a rozpätia čísiel spisov v tvare KV ČSZH-N – 1951/137-458. Keďže sa archívne dokumenty zachovali len z rozpätia rokov 1951 a 1956, archívny fond sa delí na celkovo 6 samostatných inventárnych jednotiek. | Spôsob usporiadania |
| 3.4.1. | Conditions governing acces | Archívny fond je prístupný v zmysle Zákona č. 395/2002 Z. z. o archívoch a registratú-rach a o doplnení niektorých zákonov a v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Štátny oblastný archív v Nitre, Mária Kováčová: Krajský výbor Československého zväzu hasičstva v Nitre 1951 – 1956. Inventár, Nitra 1978, 18 str., evidenčné číslo 435.  | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre so sídlom v Ivanke pri Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Archívny fond nie je v súčasnosti digitalizovaný. Nie sú vyhotovené ani konzervačné kópie. | Existencia a umiestnenie kópií |
| 3.5.3. | Related units of description | Československý zväz požiarnej ochrany, okresný výbor v Zlatých Moravciach 1936 - 1956Československý zväz požiarnej ochrany, okresný výbor vo Vrábľoch 1949 - 1960 | Súvisiace jednotky opisu |
| 3.5.4. | Publikacion note | Nie sú známe. | Informácie o publikovaní |
| 3.6.1. | Note | ˗ | Poznámka |
| 3.7.1. | Archivist´s note | Mgr. Attila Fazekas | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition. | Pravidlá alebo zásady |
| 3.7.3. | Date(s) of descriptions | 09.04.2020 | Dátum vyhotovenia opisu |